With a Little Help from My Friends

«With a Little Help from My Friends» er ein song skriven av John Lennon og Paul McCartney, og gjeve ut på The Beatles-albumet Sgt. Pepper’s Lonely Hearts Club Band i 1967. Songen vart skriven for og sunge av trommeslagar i Beatles, Ringo Starr. 

 Opphav 
Lennon og McCartney skreiv songen ferdig i midten av mars 1967Dowlding, William J., Beatlesongs (New York: Simon og Schuster, Inc., 1989, ISBN 0-671-68229-6), s. 165 for at Starr skulle få ein song på albumet. Han vart ei kort stund kalla «Bad Finger Boogie» (seinare inspirasjon for bandnamnet BadfingerI følgje Neil Aspinall. Matovina, Dan: Without You: The Tragic Story of Badfinger, Google Books, 2000. Vitja 8. februar 2009), visstnok fordi Lennon skreiv songen på piano ved hjelp av langefingeren etter at peikefingeren var skadd. 

Lennon og McCartney skreiv med vilje songen innanfor eit avgrensa register - bortsett frå den siste tonen, som McCartney arbeidde med Starr for å oppnå. 

Starr insisterte på å endre teksten i den første linja som opphavleg var «What would you do if I sang out of tune? Would you throw ripe tomatoes at me?» Dette kom av at han var redd fansen ville kaste tomatar på han om han skulle spele songen på konsertar. Tidlegare hadde George Harrison nemnt at han likte seigmenn, og mange kasta slike på bandet under konsertane deira.The Beatles, Anthology, s. 242

Bandet starta innspelinga av songen same dag som dei tok bileta for omslaget til Sgt. Pepper, 30. mars 1967. 

Rolling Stone plasserte songen på 304. plass på lista deira over dei 500 største songane gjennom tidene. 

Medverkande
I følgje Ian MacDonald, utanom der anna er nemnt:

Ringo Starr – solovokal, trommer
John Lennon – korvokal, kubjølle
Paul McCartney – korvokal, piano, bassgitar
George Harrison – korvokal, rytme- og sologitar
George Martin – Hammondorgel

 Andre utgåver 

Songen har vore øvst på den britiske singellista tre gonger. Ein gong då han vart spelt inn av Joe Cocker i 1968, ein andre gong med Wet Wet Wet i 1988 og til slutt då han vart sungen av Sam and Mark i 2004. Cocker syng ein versjon av songen på Woodstock i 1969 og denne er med i dokumentarfilmen om konserten, 3 Days of Peace og Music. I 1976 spelte Jeff Lynne frå ELO inn ein versjon av songen. 

Wet Wet Wet si utgåve kom ut 9. mai 1988 og låg fire veker på toppen av den britiske singellista. 

Joe Cocker-versjonen
Joe Cocker si utgåve er radikalt omarrangert med mykje lågare tempo i 6/8-takt og med forskjellige akkordar i mellomapartiet og eit lengre instrumentalparti i starten (med gitar frå Jimmy Page). Denne versjonen har vorte ein av Joe Cocker sine mest kjende songar. I Noreg låg singelen til Cocker 8 veker på VG-lista Topp 10, men kom aldri høgare enn femte plass.

Medverkande
Joe Cocker – solovokal
Jimmy Page – gitar
Chris Stainton – bass
Tommy Eyre – organ
B.J. Wilson – trommer
Madeline Bell – korvokal
Rosetta Hightower – korvokal
Patrice Holloway – korvokal
Sunny Wheetman – korvokal
 Bakgrunnsstoff 
 How B.J. Wilson Rescued a Classic Joe Cocker Track  – om innspelinga av Joe Cocker si utgåve. 

 Kjelder 
 Denne artikkelen bygger på «With a Little Help from My Friends» frå , den 8. februar 2009. 
 oppgav desse kjeldene:

Kategori:Songar frå 1967
Kategori:Singlar frå 1968
Kategori:Singlar frå 1988
Kategori:The Beatles-songar
Kategori:Songar produserte av George Martin
Kategori:Songar skrivne av Lennon–McCartney
Kategori:Songar om venskap
Kategori:Barbra Streisand-songar
Kategori:Joe Cocker-songar
Kategori:The Beach Boys-songar
Kategori:The Muppets-songar
Kategori:Sham 69-songar
Kategori:Wet Wet Wet-songar
Kategori:Nummer-ein-singlar i Sveits
Kategori:Nummer-ein-singlar i Storbritannia
Kategori:Songar produserte av Jeff Lynne
Kategori:Capitol Records-singlar
Kategori:Parlophone-singlar
Kategori:PolyGram-singlar
Kategori:Regal Zonophone Records-singlar
Kategori:Herb Alpert-songar
Kategori:Sergio Mendes-songar
Kategori:Richie Havens-songar
Kategori:Ike & Tina Turner-songar
Kategori:Jeff Lynne-songar
Kategori:Peter Frampton-songar
Kategori:The Bee Gees-songar
Kategori:Ringo Starr-songar
Kategori:Bon Jovi-songar
Kategori:Santana-songar
Kategori:Cheap Trick-songar
Kategori:Count Basie-songar
Kategori:Al Di Meola-songar
 311